ติดตามสถานการณ์และสภาพปัญหายางพาราในพื้นที่จังหวัดพังงา เตรียมเดินหน้าเสนอโครงการประกันรายได้ ระยะที่ 3 เข้าคณะรัฐมนตรี
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์และสภาพปัญหายางพาราในพื้นที่จังหวัดพังงา พร้อมกล้าวว่า ภารกิจสำคัญที่สุดคือ การแก้ไขปัญหายางพาราเพื่อช่วยเหลือพี่น้องเกษตรกรผู้ปลูกสวนยาง จึงได้มอบหมายการยางแห่งประเทศ (กยท.) ดูแลเกษตรกรชาวสวนอย่างดีที่สุด อะไรที่สามารถดำเนินการได้ให้ทำทันที สำหรับในพื้นที่จังหงัดพังงา กระทรวงเกษตรฯ โดย กยท. พร้อมจะเข้ามาดูแลทั้งในเรื่องราคายางจะทำให้ได้มากกว่าราคาประกันรายได้ โดยการประกันรายได้ ระยะที่ 3 กระทรวงเกษตรฯ กำลังเตรียมเสนอเข้าคณะรัฐมนตรี พร้อมเดินหน้าต่อเพื่อเป็นหลักประกันให้กับพี่น้องผู้ปลูกยางพาราและขอให้ความมั่นใจว่าในยุคที่ผมบริหารจะไม่ทำให้ราคายางตกต่ำอย่างแน่นอนจังหวัดพังงาปลูกยางพาราเป็นพืชเศรษฐกิจอันดับหนึ่งของจังหวัด มีเกษตรกรชาวสวนยางจำนวน 35,056 รายพื้นที่สวนยางทั้งหมด 678,564 ไร่ ผลผลิต 138,073 ตัน/ปี มีสถาบันเกษตรกรที่ขึ้นทะเบียนกับการยางแห่งประเทศไทยจำนวน 14 สถาบัน ปัจจุบันการยางแห่งประเทศไทยสาขาพังงา ดำเนินการางเสริมและสนับสนุนให้มีการปลูกแทนด้วยยางพันธุ์ ไม้ยืนต้นที่มีความสำคัญทางเศรษฐกิจและส่งเสริมการปลูกสร้างสวนยางอย่างยั่งยืน เน้นการปลูกสร้างสวนยางแบบผสมผสาน เพื่อเพิ่มรายได้จากผลผลิตนอกเหนือจากยางพารา ซึ่งมาตรการในการดูแลเกษตรกรชาวสวนยางครบวงจร